Ruth Lewis

Ruth Lewis (født 1946 i Karachi i Britisk India, død 20. juli 2020 i Karachi i Pakistan) var en pakistansk katolsk nonne tilhørende kongregasjonen Franciscan Missionaries of Christ the King. Hun levde og virket i Karachi i Pakistan.

Biografi
Den 17. februar 1969 ble hun sammen med Gertrude Lemmens og Margaret D’Costa, en av de første som tok opp arbeide ved Darul Sukun, et hjem for om lag 150 mentalt og fysisk utviklingshemmede, for det meste barn og tenåringer, grunnlagt av medlemmer av Franciscan Missionaries of Christ the King.

Hun ledet Darul Sukun fra 2000. Søster Lewis var i 2007 assistert av fem andre nonner. Senteret fikk gaver fra befolkningen, mest som zakat i forbindelse med ramadan. Senteret ble i 2011 besøkt av den amerikanske sangeren Mary McBride. Hun ble medtatt i Imran Aslams bok om personer som har bidratt til Karachi.

Hun mottok hedersbevisninger fra pakistansk hold.

Lewis døde av komplikasjoner fra covid-19 i Karachi den 20. juli 2020.

Referanser

Katolske ordenssøstre og nonner
Misjonærer i Pakistan
Personer fra Karachi
Dødsfall relatert til covid-19 i Pakistan
Katolske religiøse ledere ofre for covidpandemien